જયરાજનો પુત્ર સૌરભ બાવીસ વર્ષનો હતો. ગયા વર્ષે જ એને બૅન્કમાં નોકરી મળી હતી. રાત્રે પોણા અગિયાર વાગ્યા સુધી એક મિત્રને ત્યાં પાર્ટીમાં રોકાયો હતો. ત્યાંથી બાઇક લઈને ઘેર આવતો હતો ત્યારે જવાહર ચોક પાસે એ સ્પીડમાં હતો અને એની આગળ પોલીસની જીપ હતી. પોલીસે અચાનક બ્રેક મારી એટલે જીપ અટકી ગઈ સૌરભે પણ બ્રેક મારી એ છતાં એની બાઇક ધડાકા સાથે જીપની પાછળ અથડાઈ અને જીપની પાછળની લાઇટ તૂટી ગઈ.